അധ്യാപക ദിനത്തില് ഗുരുവിന് ആദരവുമായി കണ്ണൂര് മേയര് കണ്ണൂര്: ദേശീയ അധ്യാപക ദിനത്തില് ഗുരുവായ അധ്യാപകനെ കാണാനും ആദരമര്പ്പിക്കാനും മേയര് വീട്ടിലെത്തി.ദേശീയ അധ്യാപക അവാര്ഡ് ജേതാവും, വാഗ്മിയും, എഴുത്തുകാരനുമായ വാണിദാസ് എളയാവൂരിനെയാണ് മേയര് അഡ്വ. ടി ഒ മോഹനന് വീട്ടിലെത്തി ആദരിച്ചത്. മേയര് അദ്ദേഹത്തെ പൊന്നാടയണിയിക്കുകയും ഉപഹാരമായി പുസ്തകവും നല്കുകയും ചെയ്തു. കോവിഡ് കാലത്തെ ഓണ്ലൈന് പഠനം ഗുരുശിഷ്യ ബന്ധത്തിന്റെ ഊഷ്മളത ഇല്ലാതാക്കിയെന്നും പഴയകാലത്തെ ഗുരുശിഷ്യ ബന്ധത്തിന്റെ ആഴം ഇപ്പോള് സമൂഹം നഷ്ടബോധത്തോടെ ഓര്ക്കുക യാണെന്ന് മേയര് പറഞ്ഞു. ഗുരുവിന്റെ കാല് തൊട്ട് വണങ്ങി അനുഗ്രഹം വാങ്ങിയാണ് മടങ്ങിയത്. അദ്ദേഹത്തോടൊപ്പം കോര്പറേഷന് വിദ്യാഭ്യാസ സ്റ്റാന്ഡിങ് കമ്മിറ്റി ചെയര്മാന് സുരേഷ് ബാബു എളയാവൂര്, എ ശശിധരന്,സതീശന് ബാവുക്കന്,എം.വി മോഹനന് തുടങ്ങിയവര് ഉണ്ടായിരുന്നു.